Document ID: 32006D0045

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 20ής Δεκεμβρίου 2005 για την κατάργηση της απόφασης 2001/381/ΕΚ για την αποδοχή ανάληψης υποχρέωσης που προτάθηκε σχετικά με τις εισαγωγές στην Κοινότητα ορισμένων φύλλων από αργίλιο (αλουμίνιο) καταγωγής Ρωσίας (2006/45/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) (εφεξής ο βασικός κανονισμός), και ιδίως το άρθρο 8, Κατόπιν διαβουλεύσεων με τη συμβουλευτική επιτροπή, Εκτιμώντας τα ακόλουθα: A. ΠΡΟΗΓΟΥΜΕΝΗ ΔΙΑΔΙΚΑΣΙΑ (1) Με τον κανονισμό (ΕΚ) αριθ. 950/2001 (2) το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων φύλλων από αργίλιο (αλουμίνιο) καταγωγής μεταξύ άλλων Ρωσίας. Με την απόφαση 2001/381/ΕΚ (3) η Επιτροπή αποδέχθηκε ανάληψη υποχρέωσης που πρότεινε ο Ρώσος παραγωγός-εξαγωγέας Joint Stock «United Company Siberian Aluminium», ο οποίος από τότε άλλαξε την επωνυμία του (4) σε Open Joint Stock Company Rusal Sayanal («Sayanal»). B. ΚΑΤΑΡΓΗΣΗ ΤΗΣ ΑΠΟΦΑΣΗΣ 2001/381/ΕΚ (2) Μετά από αίτηση που υπέβαλε η Sayanal, η Επιτροπή άρχισε (5) μερική ενδιάμεση επανεξέταση που περιορίστηκε στην εξέταση του ντάμπινγκ σύμφωνα με το άρθρο 11 παράγραφος 3 του βασικού κανονισμού. (3) Οι διαπιστώσεις της επανεξέτασης, που αναφέρονται λεπτομερώς στον κανονισμό (ΕΚ) αριθ. 161/2006 του Συμβουλίου (6), έδειξαν ότι η Sayanal δεν ασκεί πλέον πρακτικές ντάμπινγκ. Κατά συνέπεια, με τον προαναφερόμενο κανονισμό, ο συντελεστής του δασμού αντιντάμπινγκ που εφαρμόζεται στις εισαγωγές φύλλων από αργίλιο (αλουμίνιο) από την Sayanal καθορίστηκε σε 0 %. (4) Με βάση τα ανωτέρω, πρέπει να καταργηθεί η απόφαση 2001/381/ΕΚ, με την οποία η Επιτροπή αποδέχθηκε ανάληψη υποχρέωσης από την Sayanal, ΑΠΟΦΑΣΙΖΕΙ: Άρθρο 1 Η απόφαση 2001/381/ΕΚ καταργείται. Άρθρο 2 Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, 20 Δεκεμβρίου 2005.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 539
5775
122
4418
614
1882
914
c_964c9649
6205
11

EuroVoc IDs (Expanded): 539
5775
122
4418
614
1882
914
c_964c9649
6205
11

Dataset Source: meu

Split: train